גבר טרנס

קאי אלומס, ספורטאי הקולג' הטרנסג'נדר הראשון במחלקה הראשונה של ה-[[NCAA, ופעיל, אמן ומנטור טרנסג'נדר לנוער להט"בי.|314x314 פיקסלים]]
גבר טרנסג'נדר (בקיצור גבר טרנס, נקרא בלועזית, ובהשאלה גם בעברית, גם Female-to-male או בקיצור, FTM או F2M) הוא גבר שזוהה כנקבה בלידתו. הסיווג של גבר טרנסג'נדר לא תמיד חופף עם זה של גבר טרנסקסואל, אם כי שני הסיווגים משמשים לרוב בדרך זו. "טרנסג'נדר" הוא מונח מכליל הכולל בתוכו סוגים שונים של אנשים עם וריאציות מגדריות (כולל אנשים טרנסקסואלים). גברים טרנסים רבים בוחרים לעבור טיפולים שונים להתאמה מגדרית כדי לשנות את מראם באופן שתואם את זהותם המגדרית או מקל על דיספוריה מגדרית.<ref></ref>

אף על פי שהספרות מצביעה על כך שרוב הגברים הטרנסים מזדהים כהטרוסקסואלים (כלומר, נמשכים מינית לנשים),<ref name="Shankle2"></ref><ref name="Yitzchak2"></ref> גברים טרנסים, בדומה לגברים סיסג'נדרים, יכולים להיות בעלי כל נטייה מינית או זהות מינית, כגון הומוסקסואליות, ביסקסואליות, פאנסקסואליות או א-מיניות, וחלק מהגברים הטרנסים עשויים להחשיב את תוויות הנטייה המינית השגרתיות כבלתי מתאימות או בלתי ישימות עבורם, ובמקרה זה הם עשויים לבחור להשתמש בתוויות כמו קוויר.<ref></ref>

== טרמינולוגיה ==
[[אליוט פייג', שחקן ומפיק קנדי|296x296 פיקסלים]]
[[תומאס ביטי במצעד הגאווה בסטוקהולם, 2011. ביטי, המכונה בתקשורת "הגבר ההרה", הוא גבר טרנס שילד ארבעה ילדים.|222x222 פיקסלים]]
[[אליוט פלטשר, שחקן אמריקאי|406x406 פיקסלים]]
[[בריאן מייקל סמית', שחקן טלוויזיה|291x291 פיקסלים]]
[[לוקאס סילביירה , סולן וגיטריסט להקת הרוק The Cliks|295x295 פיקסלים]]
המונח "גבר טרנס" משמש בקיצור עבור כל אחת מהזהויות (גבר טרנסקסואל וגבר טרנסג'נדר).<ref name="whatare"></ref> עבור כך בדרך כלל משתמשים בכינוי female-to-male (נקבה לזכר; בקיצור FTM או F2M – "אֶף טוּ אֶם").<ref></ref> "גבר טרנסג'נדר" הוא מונח מכליל הכולל בתוכו כל מי שזוהה כנקבה בלידתו (assigned female at birth, בקיצור AFAB), אך מזדהה כגבר.<ref></ref> למשל, חלק מהאנשים האנדרוגינים, ביג'נדרים, וג'נדרקווירים עשויים להזדהות כטרנסג'נדרים. מכיוון ש"טרנסג'נדר" הוא מונח מכליל, הוא יכול להיות לא-מדויק ולא תמיד מתאר זהויות וחוויות ספציפיות.<ref name="Hudson2"></ref> "Transmasculine" הוא מונח כללי ורחב יותר עבור אנשים שהם AFAB (כלומר שהוקצו נקבה בלידה) אך מזדהים קרוב יותר לצד הגברי (או הזכרי) בספקטרום המגדרי.<ref name="pmid271839782"></ref><ref></ref>

המונח "טרנסקסואל" מקורו בקהילות הרפואיות והפסיכולוגיות. עם זאת, בניגוד למונח טרנסג'נדר, טרנסקסואל אינו מונח מכליל, ורבים מהטרנסג'נדרים אינם מזדהים ככאלה.<ref name="glaad.org"></ref> "טרנסקסואל" הוא מונח המתאר אנשים שזוהו כנקבה (AFAB) או כזכר בלידתם (AMAB) כאחד, שחשים שאיברי המין שלהם אינם משקפים את מגדרם ובחרו לשנות היבט כלשהו בגופם; זהו מונח ישן יותר, והליגה ההומו-לסבית נגד השמצה קבעה כי הוא "עדיין מועדף על ידי אנשים ששינו לצמיתות – או מבקשים לשנות – את גופם באמצעות התערבויות רפואיות (לרבות, אך לא רק, הורמונים או ניתוחים)". לעיתים הקהילה הטרנסג'נדרית משתמשת במונח "מעבר" לתיאור יכולתו של אדם טרנסג'נדר להיראות כמו המגדר שהוא מזדהה איתו. המשמעות ההפוכה מועברת במונחים "להיקרא" (to be read) או "להיות מובחן" (to be clocked), ופירושה אי-מעבר.<ref name="Ennis-2016"></ref>

== מעבר ==
[[איאן הארווי , קומיקאי אמריקאי וטרנסג'נדר מוצהר|295x295 פיקסלים]]
במקור, המונח "גברים טרנסים" התייחס באופן ספציפי לאנשים טרנסקסואלים female-to-male שעברו טיפול הורמונלי חליפי (HRT) או ניתוח להתאמה מגדרית (SRS), או גם וגם. ההגדרה של "מעבר" (transition) התרחבה כך שהיא כוללת גם תאוריות של התפתחות פסיכולוגית או שיטות קבלה עצמית משלימות.<ref name="Hudson2" /><ref name="IJSO"></ref> רבים מאלה המזדהים כטרנסג'נדרים עלולים להתמודד עם דיספוריה מגדרית.

גברים טרנסקסואלים וטרנסג'נדרים עשויים לבקש התערבויות רפואיות כגון שימוש בהורמונים וניתוחים כדי להפוך את גופם למתאים ככל האפשר להצגתם המגדרית. עם זאת, גברים טרנסג'נדרים וטרנסקסואלים רבים אינם יכולים להרשות לעצמם או בוחרים שלא לעבור ניתוח או טיפול הורמונלי חלופי.

רבים שלא עברו ניתוח עליון בוחרים לקשור את השדיים שלהם. ישנן כמה שיטות קשירה שונות, כולל שימוש בחזיות ספורט ובביינדרים (שיכולים להיות בסגנון אפוד או בסגנון עטוף-מסביב). דבק או תחבושות, על אף שהם מתוארים לעיתים קרובות בתרבות הפופולרית, לעולם אינם אמורים לשמש לקשירה מכיוון שהם מתהדקים עם הזמן ודוחסים את בית החזה, ועלולים לגרום לפציעה.<ref name="pmid256927912"></ref>

חלק מהגברים הטרנסים עשויים גם להחליט להשתמש ב"אריזה" , לבישת ריפוד או חפץ פאלי (שמדמה את איבר המין הזכרי) במפשעת הבגד כדי לתת מראה של פין או בליטה. עם זאת, זה לא אוניברסלי. גברים טרנסים שמחליטים "לארוז" עשויים להשתמש בכל דבר, החל בגרביים מגולגלים ועד ל"פאקרים" (Packers) המיוצרים לכך, המדמים פין. חלק מה"פאקרים" נוצרים גם כדי שגברים טרנסים יוכלו להשתין דרכם (מכשירי השתנה בעמידה ), או עבור חדירה או פעילות מינית אחרת (המכונה "pack-and-play").

מעבר עשוי לכלול חלק מהשלבים הבאים או את כולם:<ref>[http://www.ftmaustralia.org/treatment/whatis.html Ftmaustralia.org] </ref>
* מעבר חברתי: שימוש בשם ובכינויי גוף מועדפים, לבישת בגדים הנחשבים כמתאימים למגדר, היחשפות בפני המשפחה, החברים ובדרך כלל במקום העבודה/בית הספר.
* טיפול להתאמה מגדרית: טיפול הורמונלי חליפי (HRT) או ניתוח (SRS)<ref name="pmid256927912" />
* אישור חוקי: תיקון שמות למי ששינה את שמו, (ולעיתים) סימון מין במסמכי זיהוי חוקיים.<ref name="TETG2"></ref><ref name="MOF2"></ref>

לגברים טרנסים שלא עברו טיפול הורמונלי חליפי או ניתוח, הקבלה החברתית כגבר (מה שמכונה לפעמים "מעבר" ) עשויה להיות מאתגרת יותר לעיתים.<ref name="TETG2" /><ref name="MOF2" /> גברים טרנסים מסוימים עשויים לבחור להציג את עצמם כנשים במצבים חברתיים מסוימים (למשל בעבודה).<ref name="TETG2" /><ref name="MOF2" /> לאחר המעבר הגופני, גברים טרנסים בדרך כלל חיים באופן מלא כגברים.<ref name="TETG2" /><ref name="MOF2" /> עם זאת, חלק מהאנשים הטרנסים-גבריים עשויים לבחור להשתמש ולערב את גופם להיריון, לידת תינוק והנקה (ראו היריון טרנסג'נדרי).<ref name="pmid271839782" />

== שכיחות, זהות ומערכות יחסים ==
בארצות הברית, היחס בין גברים טרנסים לכלל האוכלוסייה אינו ברור, אך ההערכות נעות בין 1:2,000 ל-1:100,000.<ref></ref><ref></ref><ref>[http://www.msu.edu/~alliance/faq/faqtransgendered.html Msu.edu] </ref> מחקר של מפקד האוכלוסין של ארצות הברית בשנת 2015 מעלה כי היו כ-58,000 שינויים בשמות ברישומי מפקדי האוכלוסין התואמים את המעברים מנקבה לזכר, אם כי רק 7,500 מהם שינו גם את קידוד המין שלהם.<ref>[https://www.census.gov/srd/carra/15_03_Likely_Transgender_Individuals_in_ARs_and_2010Census.pdf Likely Transgender Individuals in U.S. Federal Administrative Records and the 2010 Census] Census.gov</ref>

במחקר שערכה קארה דבאני, שכותרתו "Transgender Research Literature Review", נכתב כי המונח "טרנסג'נדר" מקיף מספר עצום של זהויות שונות וייחודיות שאינן עומדות בכללי המגדר "הרגילים". מרים ג'יי אבלסון כותבת, "אין ספק שחוויותיהם של גברים טרנסים הן חוויות של גברים ונותנות תובנות לגבי גברים, גבריות ואי-שוויון מגדרי".<ref></ref>

גבר טרנס עשוי להיות הומוסקסואל, ביסקסואל, פאנסקסואל, פוליסקסואל, א-מיני, דמיסקסואל, וכו', וחלק מהגברים הטרנסים עשויים להחשיב את תוויות הנטייה המינית השגרתיות כבלתי מתאימות או בלתי ישימות עבורם, ובמקרה זה הם עשויים לבחור להשתמש בתוויות כמו קוויר.<ref name="Hrc.org"></ref> הספרות בדרך כלל מציינת כי משיכה מינית לאותו המין (למשל, גברים טרנסים שאוהבים גברים ונשים טרנסיות שאוהבות נשים) נפוצה פחות בקרב גברים טרנסים מאשר בקרב נשים טרנסיות; הרוב המכריע של הגברים הטרנסים מגדירים עצמם כהטרוסקסואלים.<ref name="Shankle2" /><ref name="Yitzchak2" /> סקרים של המרכז הלאומי לשוויון טרנסג'נדרים מראים יותר שוני בנטייה המינית או בזהות המינית בקרב גברים טרנסים. בסקר הטרנסג'נדרים של NCTE משנת 2015 שנערך בקרב משיבים שהזדהו כגברים טרנסים, 23% הזדהו כהטרוסקסואלים או סטרייטים. הרוב המכריע (65%) הגדירו את נטייתם המינית או את זהותם המינית כקוויר (24%), פאנסקסואל (17%), ביסקסואל (12%), או הומוסקסואל/נמשך לאותו מין (12%).<ref name="NCTE USTS"></ref>

חלק מהגברים הטרנסים יוצאים עם נשים הטרוסקסואליות, בעוד שאחרים יוצאים עם נשים שמזדהות כקוויריות; ייתכן שהאחרון נובע מכך שנשים המזוהות-כקוויריות מושקעות פחות באנטומיה המגדרית והמינית של האדם בכל הנוגע לבחירת בן זוג אינטימי.<ref name="Yitzchak2" /> מקובל גם שלגברים טרנסים יש היסטוריה משותפת עם הקהילה הלסבית או שהם מרגישים שהם מזדהים טוב יותר עם אותה קהילה בגלל הקבלה הרחבה שלה כביכול כלפי שונות מגדרית, כאשר ישנם גברים טרנסים שבתחילה הזדהו כלסביות (לרוב כ"לסביות בוצ'ות") לפני שהבינו שהם בעצם טרנסג'נדרים.<ref name="Shankle2" /><ref name="Yitzchak2" /><ref name="Haggerty"></ref> גברים טרנסים מסוימים שהזדהו כלסביות כל חייהם ועדיין מרגישים חיבור חזק לתווית זו עשויים להזדהות גם כלסביות.

גברים טרנסים מצליחים פחות בהשתלבות חברתית בתוך קהילות של גברים סיסג'נדרים הומוסקסואלים, אשר נוטות להיות ממוקדות יותר בגוף, במיוחד במונחים של פאלוצנטריזם .<ref name="Yitzchak2" /><ref name="Schilt"></ref><ref name="Sumerau2"></ref> יצחק ואח' קבעו כי כתוצאה מכך הם רואים יותר גברים טרנסים הומוסקסואלים המתחברים זה עם זה מאשר עם גברים סיסג'נדרים הומוסקסואלים.<ref name="Yitzchak2" /> עם זאת, ישנם מקרים שבהם נשים נוטות יותר מגברים לשאול ביסודיות גברים טרנסים לגבי המוטיבציה שלהם לשנות את גופם.

חלק מהחוקרים טוענים נגד ההנחות שגברים טרנסים הם בעיקר הטרוסקסואלים ובדרך כלל יש להם היסטוריה לסבית. בספרם של החוקרים איאן אירווינג ורופרט ראג', "Trans Activism in Canada", הם קובעים כי "עדיין קיימת תפיסה מוטעית נפוצה לפיה גברים טרנסים הם לרוב הטרוסקסואלים בקרב אלה המחברים בין זהות מגדרית ונטייה מינית. לעיתים קרובות מניחים שגברים טרנסים נמשכים אך ורק לנשים ויש להם היסטוריה לסבית לפני המעבר". הם מוסיפים כי "נתונים אחרונים מ-Trans PULSE Project מערערים על ההנחה הזו, כאשר 63% מכלל האנשים הטרנסים female-to-male באונטריו מדווחים על זהויות לא-הטרוסקסואליות או קיום יחסי מין עם גברים טרנסים או לא-טרנסים בשנה האחרונה". הם גם טוענים, בהתבסס על מעט מחקר, כי "גברים הומוסקסואלים רבים שאינם טרנסים קיבלו את פניהם של גברים טרנסים בקהילות הומוסקסואליות והכירו יותר ויותר בגברים טרנסים כשותפים מיניים ורומנטיים פוטנציאליים".<ref name="Irving"></ref>

== אלימות מינית ==
גברים טרנסים יכולים להיות קורבנות לפשעי מין, ובחלק מהמקרים גם אונס, כולל מצבים בהם הדבר נעשה מתוך כוונה לשנות את הביטויים המיניים או את המיניות של גברים טרנסים; תופעה זו ידועה בשם אונס מתקן. במאמר של בנגקוק פוסט משנת 2016, אמר חוקר, "שלא כמו בדרום אפריקה, שם אונס הומופובי משתולל, עם מגמות הולכות וגוברות מכיוון שגברים רבים עדיין רוצים להשתמש באלימות כדי לאלץ אנשים טרנסים לנטוש את זהותם המינית, אין סקרים רשמיים או מחקרים אודות בעיה זו בתאילנד. [...] לאחרונה הופיעו כמה קטעי וידאו המציגים אונס של אנשים טרנסים". יתר על כן, המאמר סיפר על שני מקרי אונס של גברים טרנסים בתאילנד, וטען כי "נראה כי לא מעט אנשים [בתאילנד] היו אומרים שהם שמעו או יודעים על מקרים כאלה בקהילותיהם".<ref></ref>

== בריאות ==
גישה לשירותי בריאות עבור גברים טרנסים יכולה להיות קשה.<ref name="Alencar Albuquerquede Lima Garcia2016"></ref> הידבקות ב-HIV בין גברים טרנסים ואחרים נמצאת עדיין במגמת עלייה.<ref name="TangTang2016"></ref>

== סרטים ==
* My Dearest Senorita , 1972, ספרד, דרמה
* Shinjuku Boys , 1995, יפן, סרט תיעודי על שלושה גברים טרנסים עובדים במועדון מארחים בשינג'וקו, טוקיו
* בנים אינם בוכים, 1999, ארצות הברית, דרמה (מבוסס על סיפור אמיתי)
* Southern Comfort , 2001, ארצות הברית, סרט תיעודי
* TransGeneration , 2005, ארצות הברית, מיני-סדרה תיעודית
* Transparent , 2006, ארצות הברית, סרט תיעודי
* Pick Up the Mic , 2006, ארצות הברית, סרט תיעודי (כולל שני אמנים FTM)
* My Friend from Faro , 2008, גרמניה, דרמה
* Still Black: A Portrait of Black Transmen , 2008, ארצות הברית, סרט תיעודי על גברים טרנסים שחורים
* Loop Planes, 2010, ארצות הברית, דרמה קצרה<ref></ref>
* Becoming Chaz , 2011, ארצות הברית, סרט תיעודי על המעבר של צ'אז בונו
* Romeos , 2011, גרמניה, דרמה
* Facing Mirrors , 2011, איראן, דרמה
* , 2013, אוסטרליה, דרמה
* Songs For Alexis, 2014, ארצות הברית, סרט תיעודי על ריאן קסאטה<ref></ref><ref></ref>
* שלושה דורות, 2015, ארצות הברית, דרמה
* Real Boy, 2016, ארצות הברית, סרט תיעודי על בן וואלאס וג'ו סטיבנס<ref></ref>
* Beemus, It'll End In Tears, 2016, ארצות הברית, דרמה קצרה<ref></ref>
* Jack and Yaya, 2019, סרט תיעודי על חברים טובים ששניהם עשו מעבר<ref></ref>

== ראו גם ==
* אישה טרנסית
* טרנסג'נדר

== קישורים חיצוניים ==

* – מרכז הידע הטרנסי, תמיכה וסיוע לקשת הטרנסית
* 
* [http://www.nickgorton.org/ טיפול רפואי ושמירה על הבריאות עבור גברים טרנסג'נדרים: מדריך נותני שירותי בריאות], ספר אלקטרוני, 
* [http://transguys.com/ TransGuys.com] – מגזין לגברים טרנסים
* [http://www.ftmi.org/ FTM International] – ארגון המשרת את קהילת הטרנסים female-to-male.
* [https://originalplumbing.bigcartel.com/ מגזין Original Plumbing] – מגזין רבעוני מקוון המתמקד בתרבות ובמגוון שבקהילה הגברית הטרנסית
* [https://leviot.org.il/%D7%A0%D7%99%D7%A4%D7%95%D7%A5-%D7%9E%D7%99%D7%AA%D7%95%D7%A1%D7%99%D7%9D/ ניפוץ מיתוסים על טרנסים] עם קישורים למחקרים ולמקורות נוספים, באתר [https://leviot.org.il/ ברית הלביאות].

== הערות שוליים ==

קטגוריה:טרנסג'נדר